es gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id es es es gl gl gl en gl gl gl gl gl en pt en gl gl gl es gl gl it nl en gl gl gl pt gl gl gl gl gl gl gl gl gl gl gl gl gl pt gl gl gl gl gl es gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
A reconstrución de “Canto de emigración” (1934), o desaparecido filme de Antonio Román, estrearase no OUFF
Este filme rodouse a poucos quilómetros de Ourense, en Ribela, Malvedo, etc., tendo como protagonista ao ourensán Celso Madriñán e con música composta por Teódulo Páramos
13 de Xullo de 2022
O Festival Internacional de Cine de Ourense (OUFF), que se celebará entre os próximos 23 de setembro e 1 de outubro, acollerá a estrea da reconstrucción que o cineasta Pepe Coira está a levar a cabo do desaparecido filme de Antonio Román “Canto de emigración (Romance en imágenes sobre motivos gallegos)” (1934), unha película curta que foi recibida na súa época coma un dos raros exemplos de cine de vangarda en España e da que hoxe non existe ningunha copia.
A rodaxe de Canto de emigración levouse a cabo en 1934 a poucos quilómetros de Ourense, en Coles, Ribela, Malvedo… e na propia capital da provincia. O protagonista da película foi o actor ourensán Celso Madriñán, que practicaba teatro afeccionado e a quen Román elixiu pola súa apariencia física —era delgado e podía facer de home emigrado que volve enfermo— e a súa expresión de tristura natural. O resto dos personaxes foron interpretados por algúns veciños e veciñas de Coles, a maioría labregos, e a música para o filme estaba composta por Teódulo Páramos.
A película, inspirada nun debuxo de Castelao sobre o drama da emigración, conta a historia dun campesiño galego que, tras experimentar a vida da aldea, marcha a América a buscar fortuna e regresa pobre e enfermo. Cunha duración aproximada de vinte minutos, a película é moi propia da época, concíbese coma “cine puro”, ao xeito da Romanza sentimental de Eisenstein, unha obra cunha coidada estética visual combinada cunha música composta ad hoc e que cubre a totalidade do filme.
Como se fará a reconstrucción? Unha das actividades especiais do OUFF
Pepe Coira reconstruirá “Canto de emigración” mediante os materiais que quedan da película. Non se trata dunha restauración ou dunha versión da película, senón dun traballo que permitirá que o espectador imaxine algo que hoxe está perdido.
Aínda que non se conserven copias do filme, si se conservan unha serie de elementos que fan posible imaxinar como foi. Un deles é o seu guión, un texto que Antonio Román escribiu para unha revista de cine no que detalla, secuencia a secuencia, e cunha linguaxe poética, o contido da película. Tamén se conservan unha serie de fotografías: imaxes da rodaxe, grazas ás que podemos saber como estaba caracterizado o protagonista, ese home que regresa de América enfermo. Fotos, ata agora descoñecidas, que conserva a familia de Celso Madriñán, o actor protagonista.
Sobre a música da película, a neta de Teódulo Páramos, profesora de piano no Conservatorio de Vigo e violinista na Orquesta Clásica de Vigo, conserva a partitura orixinal que seu avó compuxera para a película de Román.
Coira fiará á perfección todos estes elementos, que confluirán nun evento que terá lugar no 27º Festival Internacional e Cine de Ourense no que se interpretará en directo esa BSO de Teódulo Páramos e, sincronizada con ela, unha proxección que conterá o argumento e imaxes. Isto dará boa conta da idea de como era Canto de emigración narrativa e visualmente, usando tanto os fotogramas que se conservan coma planos procedentes doutras películas e que encaixan co que o propio Román fixo no seu día.
O director ourensán Antonio Román
Antonio Román (Ourense, 1911-Madrid, 1989) foi un dos grandes directores do cine español da posguerra, cunha carreira que se desenvolveu na longametraxe desde 1941 a 1969, pero antes, no tempo da República, formou parte da que os historiadores de cine galego chaman Escola Documentalista Ourensán, da que formou parte xunto a Xosé Suárez e Carlos Velo. Primeiramente crítico de cine en Madrid e tamén curtametraxista, Román é autor dun dos filmes mellor valorados na patrimonialmente minguada cinematografía galega, a curta antropolóxica El hombre y el carro rodada en 1940, que en 1980 restaurou o cineasta ourensán Eloy Lozano, mudando á versión galega con voz de Xaquín Lourenzo Xocas, que colaborara na rodaxe con Román como especialista etnográfico.
antonio román canto de emigración director festival de cine de Ourense imaxe ouff reconstrución
13 de Xullo de 2022
Ourense, capital cinematográfica de Galicia ata o 1 de outubro
24 de Setembro de 2022
O OUFF preséntase na súa 27º edición como o “festival do cine de Galicia”
20 de Setembro de 2022
O OUFF celebrará o centenario de Nosferatu cun espectáculo no que se pasará o filme e se recreará en directo a música orixinal
15 de Setembro de 2022
O OUFF, epicentro do audiovisual galego con máis de 40 pezas de cineastas da comunidade na súa programación
14 de Setembro de 2022
Lubián (Zamora) celebra a romaría da Tuíza na honra da Virxe das Neves
25 de Setembro de 2022
A II “Ribeira Sacra Cycling Road” apadriñada por Joseba Beloki reúne a preto de 300 cicloturistas
25 de Setembro de 2022
O Pizarras Los Tres Cuñados FS cae 4-5 ante o Bueu na estrea da tempada en casa
25 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
25 de Setembro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.